**PRILOGA LETNEGA DELOVNEGA NAČRTA AKTIVA ŠVZ – ŠOLANJE NA DALJAVO 2020/21**

**Organizacija dela in ocenjevanja pri pouku športne vzgoje v primeru šolanja na daljavo**

1. Profesor v svoji individualni letni pripravi predvidi potek šolanja na daljavo.
2. Dijaki in dijakinje opravljajo ure športne vzgoje izven obstoječega šolskega urnika na način in z vsebinami, ki jih določa učitelj športne vzgoje.
3. Uporaba Googlove spletne učilnice je za dijake in dijakinje ter učitelje športne vzgoje obvezna.
4. Profesor pripravi vsebine in naloge, ki jih mora dijak ali dijakinja opraviti v tekočem tednu.
5. Delo dijaka je ocenjeno. Zaradi narave dela je možno manjše skupno število ocen od predvidenega v individualni letni pripravi učitelja. Učitelj lahko prilagodi tudi vsebine ocenjevanja. Število ocen potrebnih za zaključeno oceno na koncu šolskega leta je odvisno od trajanja šolanja na daljavo.
6. Dijaki in dijakinje morajo redno oddajati poročila o opravljenem delu preteklega tedna. Poročila so ocenjena. Pri poročilih ocenjujemo ustreznost in intenzivnost opravljene vadbe ter pravočasnost in skladnost z navodili pripravljenih poročil.
7. Učitelj športne vzgoje določi potreben slikovni ali video material pri oddaji poročil.
8. V skladu s priporočili zdravstvene stroke bomo čim več aktivnosti poskušali izvesti v naravi. Dejavnosti v naravi bodo dijaki in dijakinje dokazovali z ustrezno spletno aplikacijo za spremljavo gibalnih aktivnosti. Učitelj predvidi uporabo ustreznih spletnih aplikacij in kaj naj poročila ter posnetki zaslonov gibalnih aktivnosti vsebujejo.
9. Dijaki in dijakinje lahko uporabijo različne aplikacije za spremljavo gibanja: Endomondo, Sport Tracker, Huawei, Nike ali Strava.
10. Ob koncu šolskega leta morajo učitelji športne vzgoje vse pridobljene posnetke zaslonov, slike in video posnetke izbrisati.
11. Dijaki in dijakinje bodo oceno lahko pridobili tudi iz spretnostnih nalog, če tako določi učitelj športne vzgoje.
12. V tem šolskem letu za zaključeno oceno pri predmetu športna vzgoja zadostujejo vsaj 4 ocene. V športnih oddelkih za zaključeno oceno zadostujeta vsaj 2 oceni.
13. Za določanje končne (zaključene) ocene pri predmetu športna vzgoja velja »Pravilnik o preverjanju in ocenjevanju pri športni vzgoji«.